**Zmluva o dielo**

uzavretá podľa § 536 a násl. zákona č.  513/1991 Zb.

Obchodného zákonníka a podľa Metodického pokynu CKO č. 12 o dodávke stavby

číslo zmluvy :

**I. ZMLUVNÉ STRANY**

* 1. Objednávateľ: DETOX s.r.o., Zvolenská cesta 139 974 05 Banská Bystrica

 Štatutárny zástupca: Daniel Studený, MBA - konateľ spoločnosti

 Ing. Roman Forgáč, MBA - konateľ spoločnosti

 Zástupca na rokovaniach vo veciach:

1. zmluvných: - prevádzkový riaditeľ
2. technických: - vedúci prevádzky Tomáš Gömöry

 IČO: 31 582 028

 DIČ: 2020453996

IČ DPH: SK2020453996

 Bankové spojenie: ČSOB

 Číslo účtu: 4013246876/7500

Zapísaná v Obchodnom registri Okresného súdu Banská Bystrica, oddiel Sro, vl. Č. 1084/S

 Osoba oprávnená:

* Vykonávať technický dozor:
* Vykonávať stavebný dozor:
* Kontrolovať zhotovovanie diela v priebehu realizácie:
* Vykonávať autorský dozor:
* Prevziať ukončené dielo:
* Rozhodovať o zmenách a prácach naviac, ktoré majú za následok zvýšenie dohodnutej ceny: Daniel Studený MBA
	1. Zhotoviteľ:

 Štatutárny zástupca: - konateľ spoločnosti

 Zástupca na rokovanie vo veciach:

 a) zmluvných: - konateľ spoločnosti

 b) technických - výrobný riaditeľ

 - vedúci stavby

 IČO:

 DIČ:

 IČ DPH:

 Bankové spojenie:

 Číslo účtu:

* 1. Zmenu osôb uvedených v bodoch 1.1. a 1.2. si oznámia zmluvné strany doporučeným listom.

**II. VÝCHODISKOVÉ PODKLADY A ÚDAJE**

* 1. Podkladom pre uzavretie tejto zmluvy je ponuka zhotoviteľa zo dňa ......................predložená v rámci zákazky s názvom „Recyklácia nebezpečných odpadov v spoločnosti DETOX s.r.o.“
	2. Východiskové údaje:
		1. Názov stavby: Sklad a sedimentácia ropných látok
		2. Miesto stavby: DETOX s.r.o., Košická cesta, 2923, Rimavská Sobota
		3. Termíny stavby: začatie:

 ukončenie:

**III. PREDMET ZMLUVY**

* 1. Predmetom tejto zmluvy je realizácia prác v zmysle výzvy OPKZP-PO1-SC111-2016-15 a výzvy na predkladanie ponúk. Objednávateľ na obstaranie predmetu tejto zmluvy o dielo použil postup obstarávania – obstarávanie v súlade s metodickým pokynom CKO č. 12. Predmetom zákazky je dielo „Recyklácia nebezpečných odpadov v spoločnosti DETOX s.r.o.“.
	2. Predmetom zákazky je stavba s názvom - **Sklad a sedimentácia ropných látok.** Predmetom je najmä sedimentácia opotrebovaného oleja na jednotlivé frakcie čím sa mení objem fyzikálnej úpravy odpadov v jestvujúcej prevádzke „Centrum fyzikálno-chemických úprav odpadov“. Tejto hlavnej činnosti predchádzajú vedľajšie činnosti najmä stáčanie olejov z autocisterien, laboratórna analýza a viacnásobná filtrácia. Nevyhnutnou činnosťou je potrubná doprava pred úpravou a po nej. Doplnkovými činnosťami k hlavnej činnosti budú najmä ohrev nádrží a potrubných rozvodov, prečerpanie a čistenie zachytených dažďových vôd.

Zhotoviteľ sa zaväzuje podľa podmienok dohodnutých v tejto zmluve zhotoviť pre objednávateľa vo vlastnom

 mene a na vlastnú zodpovednosť stavebné práce na diele:

 „Recyklácia nebezpečných odpadov v spoločnosti DETOX s.r.o.“

* 1. Stavebné práce sú určené podľa podmienok stanovených v tejto zmluve a podľa projektovej dokumentácie stavby ktorá tvorí prílohu č.4 tejto zmluvy. Dokumentácia bude uložená u objednávateľa a 1x paré bude odovzdané zhotoviteľovi. Rozsah prác je detailne popísaný v prílohe č. 1 tejto Zmluvy - Výkaz položiek - ocenený výkaz výmer, ktorá tvorí jej neoddeliteľnú súčasť.

* 1. Zhotoviteľ sa zaväzuje v zmysle tejto zmluvy a projektovej dokumentácie a príloh tejto Zmluvy zhotovené stavebné práce riadne a včas odovzdať objednávateľovi.
	2. Predmet diela zahŕňa stavebné práce a uvedenie do prevádzky, vrátane vykonania všetkých komplexných skúšok a odovzdania príslušných dokladov prislúchajúcich k stavbe a k získaniu kolaudačného rozhodnutia.
	3. Objednávateľ sa zaväzuje, že riadne dokončené stavebné práce na diele bez vád a nedostatkov prevezme, zaplatí

 za jeho zhotovenie dohodnutú cenu uvedenú v článku V. podľa platobných podmienok uvedených v článku VI.

 tejto zmluvy o dielo a poskytne zhotoviteľovi dojednané spolupôsobenie.

* 1. Zhotoviteľ sa zaväzuje zhotoviť stavebné práce na diele podľa vypracovanej dokumentácie, platných technických a právnych predpisov a slovenských technických noriem tak, aby slúžilo k určenému účelu.
	2. Zhotoviteľ potvrdzuje, že sa plne zoznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.

**IV. ČAS PLNENIA**

* 1. Zhotoviteľ sa zaväzuje dodať predmet zákazky max. do 9 mesiacov odo dňa odovzdania a prevzatia miesta stavebných prác. Dĺžka realizácie prác sa dojednáva na ............ kalendárnych dní (doplní uchádzač podľa návrhu na plnenie kritérií) odo dňa odovzdania a prevzatia miesta stavebných prác.

Odovzdanie staveniska: do 7 dní od nadobudnutia účinnosti zmluvy

Začatie stavebných prác: odovzdanie a prevzatie miesta stavebných prác

Ukončenie prác: doplní uchádzač podľa návrhu na plnenie kritérií

* 1. Uvedené termíny sú termíny najneskoršie prípustné. Zmluvné termíny sú neprekročiteľné s výnimkou:
		1. - vyššej moci
		2. - zmien rozsahu prác podľa písomných pokynov, schválených štatutárnym orgánom objednávateľa,
		3. - vydania príkazov a zákazov vládnych alebo miestnych správnych orgánov, ak neboli vyvolané situáciou u zhotoviteľa.
	2. Zhotoviteľ je povinný pri podpísaní tejto zmluvy predložiť vecný a objemový postup plnenia tejto zmluvy – harmonogram výstavby a je povinný dodržiavať ho počas celej realizácie predmetu diela.
	3. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela s dôsledkom omeškania alebo predĺženia termínu ukončenia stavebných prác stanovenom v čl. IV, bode 4.1. tejto zmluvy.
	4. Predĺžené lehoty plnenia sa určia podľa dĺžky preukázaného zdržania zmluvných strán.
	5. Ak zhotoviteľ mešká s dokončením prác podľa zmluvného termínu, bude objednávateľ žiadať náhradu škody podľa § 373 a nasledujúcich Obchodného zákonníka, pričom táto zmluva o dielo zostáva v platnosti. Objednávateľ určí zhotoviteľovi primeraný dodatočný čas plnenia zmluvy a vyhlási, že po prípadnom bezvýslednom uplynutí tejto lehoty uplatní sankcie odstúpi od zmluvy.
	6. V prípade, že bude zhotoviteľ v omeškaní s plnením ukončenia stavebných prác z dôvodov ležiacich na jeho strane viac ako o 15 kalendárnych dní, alebo nedodržiava harmonogram výstavby a zároveň neinformuje objednávateľa podľa bodu 4.4. čl. IV tejto zmluvy, považuje sa toto za podstatné porušenie zmluvy.
	7. Objednávateľ sa zaväzuje :
		1. Odovzdať zhotoviteľovi stavenisko.
		2. Určiť odberové miesta vody a elektrickej energie.
	8. Zmluvné strany sa dohodli, že zhotoviteľ nie je v omeškaní s termínom dokončenia diela uvedeným v bode

4.1. po dobu, po ktorú nemohol svoju povinnosť súvisiacu s realizáciou predmetu plnenia zmluvy plniť následkom okolností, vzniknutých na strane objednávateľa. V tomto prípade má zhotoviteľ právo na predĺženie lehoty výstavby a zmenu termínu dokončenia diela.

* 1. Ak zhotoviteľ pripraví dielo alebo jeho časť, schopnú samostatného užívania na odovzdanie pred dohodnutým termínom, objednávateľ po overení ukončenia prác dohodnutú časť diela prevezme aj v skoršom ponúkanom termíne.

**V. CENA DIELA**

* 1. Cena za zhotovenie predmetu zmluvy v rozsahu podľa článku III. zmluvy je stanovená dohodou zmluvných strán zmysle zákona NR SR č. 18/1996 Z. z. o cenách v znení neskorších predpisov, ktorá je spracovaná v súlade s vyhláškou MF SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov.
		1. Celková cena za predmet zmluvy je stanovená ako súčet cien všetkých položiek v mene Euro, uvedených v ocenenom výkaze výmer, podľa stanovenej štruktúry výkazu výmer. Vo Výkaze položiek – výkaze výmer budú ocenené všetky položky výkazu výmer (t. j. všetky špecifikácie výrobkov, materiálov, prác a zariadení, ktoré podľa tejto zmluvy objednávateľ požaduje). Ocenený výkaz výmer tvorí Prílohu č. 1 tejto zmluvy a je jej neoddeliteľnou súčasťou.
	2. Cena za zhotovenie diela podľa článku III. je :
* Cena bez DPH : ...........,-€
* DPH 20% .......... ,-€
* Cena spolu s DPH ............,-€

Cena diela je stanovená na základe cenovej ponuky zhotoviteľa predloženej v rámci zákazky s názvom „Recyklácia nebezpečných odpadov v spoločnosti DETOX s.r.o.“, vyhlásenej zverejnením výzvy na predkladanie ponúk na webovom sídle objednávateľa.

* 1. K zmene ceny za dielo nemôže dôjsť z dôvodov na strane zhotoviteľa počas platnosti tejto zmluvy. Cenu predmetu zmluvy je prípustné upraviť počas platnosti zmluvy len formou písomného dodatku k zmluve, a to len v prípade preukázateľných zmien právnych predpisov (napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť ceny položiek uvedené vo Výkaze položiek – výkaze výmer. Zmena ceny nemôže mať za následok zvyšovanie dohodnutej ceny plnenia a zmenu povahy a rozširovanie rozsahu predmetu zmluvy alebo jeho časti alebo zmenu ekonomickej rovnováhy zmluvy v prospech zhotoviteľa.
	2. K zmene ceny môže dôjsť len v súlade s ustanoveniami § 18 ZVO (najmä § 18 ods. 1 písm. b) alebo c) ZVO).
	3. K zmene ceny predmetu plnenia podľa tejto zmluvy môže dôjsť len v týchto prípadoch:
		1. v prípade nevykonania niektorých prác, resp. činnosti uvedených vo výkaze výmer zo strany zhotoviteľa, ak sa tieto ukážu len počas priebehu prác ako nepotrebné; v tomto prípade budú tieto práce z ceny diela odpočítané a to v cene podľa výkazu výmer,
		2. ak sa pri vykonaní diela objaví potreba činností nezahrnutých do pôvodného rozpočtu, na základe ktorého bola stanovená predpokladaná hodnota zákazky podľa § 6 ZVO, pokiaľ tieto činnosti neboli predvídateľné v čase uzavretia zmluvy (naviac práce), môže sa zhotoviteľ domáhať primeraného zvýšenia ceny, len ak tieto naviac práce objednávateľ odsúhlasí. Naviac práce môžu byť vykonané výlučne na základe písomne uzatvoreného dodatku k tejto zmluve, v súlade s § 18 ZVO.
	4. Ostatné zmeny ceny nie sú prípustné.
	5. Postup úpravy ceny pri zúžení, resp. rozšírení predmetu plnenia podľa zmluvy o dielo bude nasledovný:
		1. Každá zmena vyvolaná objednávateľom oproti ocenenému výkazu výmer (ďalej len „rozpočet“) bude zapísaná v stavebnom denníku a podpísaná zástupcami zhotoviteľa, objednávateľa a inými účastníkmi výstavby (projektant a podobne).
		2. V prípade súhlasu týchto účastníkov so zmenou, vypracuje zhotoviteľ dodatok k rozpočtu, ktorý bude obsahovať:
* rekapituláciu ceny dodatkov k rozpočtu
* položkovito ocenený výkaz výmer naviac prác
* položkovitý odpočet ceny menej prác
* kópiu zápisov zo stavebného denníka
* ďalšie náležitosti (zápisy, náčrtky a podobne), objasňujúce predmet dodatku k rozpočtu.
	+ 1. Pre ocenenie výkazu výmer u naviac prác bude zhotoviteľ používať ceny z pôvodného oceneného výkazu výmer. V prípade, že nie je možné použiť tieto položky, zhotoviteľ navrhne nové položky podľa cenníka CENKROS v cenovej úrovni platnej v čase realizácie a predloží ich stavebnému dozoru a objednávateľovi na odsúhlasenie.
		2. Zhotoviteľ bude predkladať dodatky k rozpočtom objednávateľovi na odsúhlasenie, pričom objednávateľ tieto odsúhlasí, prípadne vráti neodsúhlasené s odôvodnením nesúhlasu do 3 dní od ich obdržania. Dodatok k rozpočtu odsúhlasený zo strany objednávateľa i zhotoviteľa bude podkladom pre zmenu ceny v zmluve o dielo.
		3. V prílohe dodatku k zmluve o dielo zhotoviteľ uvedie naposledy dohodnutú cenu, cenu podľa odsúhlasených dodatkov a cenu spolu.
		4. Objednávateľom potvrdený dodatok k zmluve o dielo, dotýkajúci sa zmeny ceny, bude oprávňovať zhotoviteľa k uplatňovaniu ceny naviac prác vo faktúre.
	1. Zhotoviteľ nesmie použiť iné materiály, zariadenia, vykonávať zmeny oproti projektovej dokumentácii alebo začať realizovať naviac práce bez dopredu daného písomného súhlasu oprávneného zástupcu objednávateľa. V prípade takejto realizácie naviac prác nemá zhotoviteľ nárok na ich fakturáciu a nebudú mu uhradené.

**VI. PLATOBNÉ PODMIENKY, FAKTURÁCIA**

* 1. Cenu za zhotovenie diela sa objednávateľ zaväzuje zaplatiť na základe faktúr, ktoré zhotoviteľ vystaví a odošle objednávateľovi po splnení týchto podmienok :
		1. Úhrada nákladov za práce sa bude vykonávať na základe faktúr s doloženými zisťovacími protokolmi (súpismi vykonaných prác).
		2. Nedeliteľnou súčasťou faktúry bude stavebným dozorom odsúhlasený súpis vykonaných prác v takom rozsahu, ako je špecifikovaná cena v ocenenom výkaze výmer špecifikovanom v bode 5.1.1.
	2. Faktúry budú predkladané v 2 vyhotoveniach vždy do 5 - teho dňa, po prevzatí samostatného celku. Stavebný dozor faktúru odsúhlasí alebo vráti zhotoviteľovi na prepracovanie do 3 dní.
	3. Zhotoviteľom predložená faktúra k úhrade musí obsahovať náležitosti podľa § 71 ods. 2 zákona č. 222/2004 Z. z. o dani z pridanej hodnoty. Cena prác a dodávok vo faktúre musí byť rozčlenená v zmysle odsúhlaseného rozpočtu vrátane prípadných zmien premietnutých do ceny diela.
	4. V prípade, že faktúra nebude obsahovať dohodnuté náležitosti uvedené v tejto zmluve, objednávateľ je oprávnený vrátiť faktúru pred uplynutím lehoty jej splatnosti bez zaplatenia zhotoviteľovi na doplnenie. Objednávateľ musí uviesť dôvod vrátenia. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	5. Faktúry vyhotoví zhotoviteľ v súlade s platnou legislatívou / zákon č. 431/2002 Zb. o účtovníctve. Faktúra bude

obsahovať minimálne tieto údaje:

* číslo faktúry, resp. daňového dokladu
* označenie objednávateľa a zhotoviteľa, peňažný ústav, číslo účtu
* IČO a DIČ zhotoviteľa, IČO objednávateľa
* miesto a názov diela,
* číslo zmluvy, dátum jej uzatvorenia
* zdaniteľné obdobie
* deň odoslania a deň splatnosti faktúry
* faktúrovanú základnú čiastku bez DPH, čiastku DPH a celkovú faktúrovanú sumu po objektoch
* pečiatku a podpis oprávneného zástupcu zhotoviteľa
* prílohou faktúry bude súpis prác a dodávok, vyhotovený podľa bodu 5.1.1.
	1. Pokiaľ sa v záručnej dobe na diele vyskytnú závady, objednávateľ písomnou formou vyzve dodávateľa na ich odstránenie. Pokiaľ dodávateľ do 2 pracovných dní od preukázaného doručenia písomného vyzvania objednávateľom nezačal s ich odstraňovaním, je objednávateľ oprávnený zabezpečiť odstránenie týchto závad iným dodávateľom. Práce budú ocenené v zmysle prílohy 2.tejto zmluvy (výkaz výmer), prípadne ak pôjde o práce nenachádzajúce sa v tejto prílohe budú tieto ocenené výmerom výkazom náhradného dodávateľa. Dodávateľ sa zaväzuje tieto práce uhradiť z vlastných zdrojov.
	2. Splatnosť faktúr je 45 dní od ich doručenia objednávateľovi spolu s potvrdeným súpisom vykonaných prác a dodávok stavebným dozorom.
	3. Zhotoviteľ má nárok na vystavenie faktúr za zhotovené stavebné práce podľa čl. V bodu bod 5.1.1

**VII. PODMIENKY ZHOTOVENIA DIELA**

* 1. Odovzdanie staveniska:
		1. Objednávateľ poveruje funkciou technického/ stavebného dozoru pána**........................................**, zhotoviteľ poveruje funkciou vedúceho stavby **…………….**.
		2. Objednávateľ odovzdá stavenisko zhotoviteľovi písomne.
	2. Realizácia:
		1. Pred realizáciou predmetu zmluvy, zhotoviteľ musí zdokumentovať pôvodný stav. Zhotoviteľ o tom vyhotoví záznam (s fotodokumentáciou), ktorý musí byť odsúhlasený objednávateľom.
		2. Pokiaľ sa kedykoľvek v priebehu vykonávania prác zistí chybná poloha, chybné výšky, rozmery alebo umiestnenie akejkoľvek časti diela, zhotoviteľ je povinný takú vadu na vlastné náklady odstrániť ku spokojnosti objednávateľa, či už je k náprave vyzvaný stavebným dozorom alebo nie. Pokiaľ však chyba vznikla použitím nesprávnych údajov, písomne odovzdaných objednávateľom, potom náklady na zvýšenie zmluvnej ceny prípadne na úpravu ostatných zmluvných podmienok nesie objednávateľ.
		3. Zhotoviteľ je povinný na prevzatom stavenisku, v jeho okolí, na prenechaných inžinierskych sieťach a na komunikáciách, po ktorých sa dováža alebo odváža stavebný a komunálny odpad, materiály, konštrukcie, stroje, zariadenia, mechanizmy a podobne, udržiavať poriadok a čistotu, je povinný odstraňovať odpady a nečistoty vzniknuté z jeho činnosti, a to na vlastné náklady.
		4. Zhotoviteľ je v súlade s § 551 O.Z. povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej spôsobilosti.
		5. Zhotoviteľ vykonáva všetky činnosti spojené s vyhotovením diela na vlastnú zodpovednosť podľa zmluvy, pričom rešpektuje technické špecifikácie, technické a právne predpisy platné v Slovenskej republike.
		6. Objednávateľ alebo ním poverená osoba pri realizácii diela podľa zmluvy vykonáva stavebný dozor (§ 46b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov). Za tým účelom má prístup na pracoviská, kde sa zmluvné výkony a ich súčasti realizujú alebo skladujú. Na vyžiadanie mu musia byť predložené výkresy, vzorky materiálov a iné podklady súvisiace s predmetom zmluvy, ako aj výsledky kontrol kvality – atesty.
		7. Stavebný dozor je oprávnený po prerokovaní s objednávateľom nariadiť zhotoviteľovi akékoľvek zmeny materiálov, výrobkov, kvality a rozsahu prác, ktoré považuje podľa svojho názoru za nevyhnutné a primerané.
		8. Zhotoviteľ je na základe nariadenia od stavebného dozoru povinný:
1. zvýšiť alebo znížiť rozsah prác uvedených v zmluve
2. nevykonať práce, ktoré stavebný dozor k nevykonaniu určí
3. zmeniť druh alebo kvalitu prác
4. zmeniť výšku, smer, plochu alebo rozmery ktorejkoľvek časti diela
5. zmeniť postup, termín vykonania prác alebo ich časti.

Tieto zmeny nie sú v žiadnom prípade dôvodom pre odstúpenie od zmluvy o dielo a budú ocenené podľa tejto zmluvy.

* + 1. Zhotoviteľ nevykoná zmeny žiadnych prác bez príkazu stavebného dozoru.
		2. Ak považuje zhotoviteľ pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom alebo nariadeniam miestnej alebo štátnej správy. Ak s takými prácami budú spojené naviac náklady, tieto potom znáša objednávateľ. Ak takéto práce ovplyvnia postup prác, objednávateľ pristúpi na primeranú úpravu zmluvy z dôvodu časového sklzu.
		3. Objednávateľ bude organizovať kontrolné dni na stavbe.
		4. Všetky materiály, stavebné diely a výrobky zabezpečované zhotoviteľom musia byť dokladované certifikátmi zhody podľa zákona č. 90/1998 Z. z. o stavebných výrobkoch.(certifikáty odovzdá zhotoviteľ objednávateľovi pri odovzdaní diela)
		5. Zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy.
		6. Žiadna časť diela nesmie byť zakrytá bez predchádzajúceho súhlasu stavebného dozoru. Zhotoviteľ je povinný umožniť skontrolovanie akejkoľvek časti diela, ktorá má byť zakrytá.
		7. Stavebný dozor je oprávnený dať pokyny, ktoré sú potrebné na vykonanie prác podľa zmluvy, zhotoviteľovi v stavebnom denníku.
		8. Objednávateľ je oprávnený kontrolovať dielo na každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať aby zhotoviteľ odstránil odlišnosti vzniknuté zhotovovaním diela a ďalej ho zhotovoval riadne podľa projektovej dokumentácie. V prípade, že zhotoviteľ v primeranej dobe, dohodnutej v stavebnom denníku, nevyhovie týmto požiadavkám objednávateľa, považuje sa toto za podstatné porušenie zmluvy.
	1. Stavebný denník:
		1. Zhotoviteľ je povinný odo dňa prevzatia staveniska viesť stavebný denník v jazyku slovenskom, a to v origináli a v dvoch kópiách. Jednu kópiu si odoberie objednávateľ, aby bola k dispozícii v prípade straty alebo zničenia originálu, ďalšiu kópiu stavebného denníka si odoberá stavebný dozor. Do denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje pre posúdenie prác orgánmi štátnej správy. Počas pracovnej doby musí byť stavebný denník na stavbe trvalo prístupný. Povinnosť viesť stavebný denník končí dňom odovzdania a prevzatia prác.
		2. Zhotoviteľ je povinný sledovať obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.
		3. Záznamy v stavebnom denníku je oprávnený robiť stavbyvedúci, prípadne jeho zástupca a ich nadriadení. Okrem nich sú oprávnení robiť záznam stavebný dozor objednávateľa, jeho nadriadení, orgány štátneho stavebného dohľadu, prípadne iné príslušné orgány štátnej správy a samosprávy a prizvané osoby.
		4. Denné záznamy sa píšu do knihy s očíslovanými listami, jednak pevnými, jednak perforovanými pre dva oddeliteľné predpisy, ktoré sa číslujú zhodne s pevnými listami.
		5. Stavebný dozor je oprávnený dať pokyny, ktoré sú potrebné na vykonanie prác podľa zmluvy o dielo zhotoviteľovi v stavebnom denníku. Pritom musí rešpektovať technologický postup prác.
		6. Rozsah kompetencií stavebného dozoru objednávateľa je uvedený v prílohe č. 3
		7. Ak stavebný dozor do troch pracovných dní od doručenia stavebného denníka nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.
		8. Objednávateľ je povinný sledovať obsah stavebného denníka a k zápisom v ňom uvedeným sa vyjadriť do piatich pracovných dní, inak sa má za to, že s obsahom zápisu súhlasí.
	2. Odovzdanie ukončeného diela:
		1. Dielo sa považuje za ukončené, ak bolo protokolárne odovzdané a prevzaté a prešlo kolaudačným konaním.
		2. Ak všeobecne záväzné právne predpisy alebo technické normy určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela.(za zabezpečenie vykonania skúšok je zodpovedný zhotoviteľ)
		3. Prevzatím diela prechádza nebezpečenstvo škody na objednávateľa.
		4. Prevzatie predmetu diela alebo jeho časti môže byť odmietnuté pre vady, a to až do ich odstránenia.
		5. Zhotoviteľ je povinný najneskôr 3 ( tri ) dní vopred oznámiť objednávateľovi, kedy bude dodávka alebo jej ucelená časť pripravená na odovzdanie.
		6. Zhotoviteľ je povinný pri preberacom konaní odovzdať objednávateľovi:
* atesty, certifikáty a návod na obsluhu od zabudovaných zariadení v slovenskom jazyku
* stavebný denník
* osvedčenie o vykonaných skúškach použitých materiálov, prihlásenia o zhode a certifikáty
* protokoly o odborných prehliadkach a odborných skúškach

V opačnom prípade má dielo vady.

* + 1. Objednávateľ je povinný pripraviť na preberacie konanie všetky svoje doklady tak, aby ich porovnaním s dokladmi zhotoviteľa bolo zabezpečené kvalitné, úplné a rýchle uskutočnenie tohto konania, a to v písomnej forme.
		2. Zhotoviteľ je povinný pri odovzdaní diela usporiadať svoje stroje, výrobné zariadenia, zvyšný materiál a odpad na stavenisku tak, aby mohol objednávateľ dielo riadne prevziať a užívať.
		3. Zhotoviteľ je povinný stavenisko úplne vypratať a upraviť podľa projektovej dokumentácie do 14 dní odo dňa protokolárneho odovzdania diela.
		4. Zápisnicu o prevzatí stavebných prác spisuje zhotoviteľ, ak nebolo dohodnuté inak.
		5. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Po dobu odstraňovania vád zistených pri odovzdávaní diela je zhotoviteľ v omeškaní s odovzdaním diela riadne a včas.
		6. Ak objednávateľ odmieta dodávku prevziať, je povinný uviesť dôvody. Po odstránení nedostatkov sa preberacie konanie opakuje v nevyhnutnom rozsahu a spíše sa dodatok k pôvodnej zápisnici.
	1. Osobitné technické podmienky:
		1. Zhotoviteľ je povinný zabudovať materiál a výrobky I. triedy kvality s predpísanou dobou záruky, skúškami a atestami. Prípadné zmeny musia byť vopred odsúhlasené stavebným dozorom.

**VIII. ZODPOVEDNOSŤ ZA SPÔSOBENÉ ŠKODY**

* 1. Pokiaľ vzniknú škody na stavenisku alebo na vykonaných prácach alebo jej častiach počas obdobia, v ktorom je zhotoviteľ povinný o ne sa starať, musí zhotoviteľ na vlastné náklady odstrániť tieto škody.
	2. Ak vznikne škoda neoprávneným vstupom na pozemky tretích osôb alebo ich poškodením, poprípade

svojvoľným uzatvorením ciest, porušením inžinierskych sietí, zodpovedá za škodu zhotoviteľ.

**IX. ZÁRUČNÁ DOBA, ZODPOVEDNOSŤ ZA VADY**

* 1. Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN,

vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať

vlastnosti dohodnuté v tejto zmluve.

* 1. Záručná doba **je 60 mesiacov** a začína plynúť odo dňa protokolárneho prevzatia diela objednávateľom. Za vady

diela s výnimkou tých častí diela, kde platí záručná doba poskytovaná ich výrobcami, na ktoré sa vzťahuje záruka zodpovedá zhotoviteľ v rozsahu tejto záruky, nie však menej ako 24 mesiacov. Záručná doba začína plynúť dňom protokolárneho prevzatia diela objednávateľom a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.

* 1. Zárukou preberá zhotoviteľ záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu.

* 1. Zmluvné strany sa dohodli pre prípad vady diela, že počas záručnej doby má zhotoviteľ povinnosť bezplatného odstránenia vady.
	2. Vadou sa rozumie:
* odchýlka v kvalite, rozsahu a parametroch diela, stanovených v tejto zmluve a v projekte pre realizáciu stavby.
* vada v dokladoch nutných na užívanie diela
* právne vady v zmysle § 559 Obchodného zákonníka, alebo je dielo zaťažené inými právami tretích osôb
	1. Nedorobkom sa rozumie nedokončená práca oproti projektu pre realizáciu stavby, vrátane prípadných doplnkov

 tejto dokumentácie.

* 1. Oznámenie vád ( reklamácia ) musí byť vykonané písomne, inak je neplatné. Musí obsahovať označenie vady, miesto, kde sa vada nachádza a popis ako sa vada prejavuje:
* zjavné vady t. j. vady a nedorobky, ktoré objednávateľ zistil, resp. mohol zistiť odbornou prehliadkou pri preberaní diela, musia byť zapísané v zápise o odovzdaní a  prevzatí diela s uvedením dohodnutých termínov ich odstránenia.
* skryté vady t. j. vady, ktoré objednávateľ nemohol zistiť pri prevzatí diela a vyskytnú sa v záručnej dobe, je objednávateľ povinný reklamovať u zhotoviteľa najneskoršie 10 dní od ich zistenia.
	1. Ak nie je odstránenie vád diela možné, môže objednávateľ požadovať zníženie ceny. Zníženie ceny je možné požadovať aj vtedy, ak nie je možné od zhotoviteľa požadovať, aby odstránil vady diela.
	2. Objednávateľ je povinný umožniť zhotoviteľovi prístup do priestorov, kde sa majú vady diela zistené počas záručnej doby odstraňovať.
	3. Zhotoviteľ sa zaväzuje odstrániť reklamované vady nasledovne:
		1. Termín odstránenia vád bude dohodnutý pri reklamačnom konaní, nástup na odstraňovanie vád do 2 dní.
	4. Zhotoviteľ zodpovedá len za tie vady, ktoré vznikli jeho činnosťou pri plnení záväzkov podľa tejto zmluvy.
	5. V prípade, že zhotoviteľ nezačne odstraňovanie prípadných vád a porúch v termíne podľa bodu 9.10. tejto zmluvy, objednávateľ si zabezpečí odstraňovanie vád a porúch prostredníctvom tretej osoby, na náklady zhotoviteľa, pričom na úhradu týchto nákladov je objednávateľ oprávnený použiť zábezpeku uvedenú v bode 9.14 .
	6. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa.
	7. Zhotoviteľ je povinný:
		1. Najneskôr v deň odovzdávania diela podľa bodu 7.4 previesť na účet Objednávateľa finančné prostriedky v hodnote ........................... (5 % z ceny diela bez DPH), ktoré budú slúžiť ako zábezpeka počas záručnej doby, alebo
		2. predložiť bankovú záruku v prospech Objednávateľa vo výške 5 % z ceny diela bez DPH, ktorá bude slúžiť ako zábezpeka počas záručnej doby.
	8. Zábezpeka podľa bodu 9.14. znížená o výšku uplatnených nákladov podľa bodu 9.12. bude vrátená Zhotoviteľovi na jeho bankový účet do 10 (desiatich) pracovných dní po uplynutí záručnej doby uvedenej v bode 9.2.
	9. Zhotoviteľ nezodpovedá za vady, ktoré nastali v dôsledku neodborného zásahu alebo nesprávneho užívania zo

strany objednávateľa alebo inej osoby alebo okolnosťami, ktoré vylučujú zodpovednosť zhotoviteľa v zmysle § 374 Obchodného zákonníka.

**X. ZMLUVNÉ POKUTY**

* 1. Pri nedodržaní termínu zo strany zhotoviteľa je objednávateľ oprávnený uplatniť si zmluvnú pokutu **vo výške 0,05 %** z ceny diela za každý deň omeškania s plnením svojej povinnosti dodať dielo riadne a včas.
	2. Pri nedodržaní termínu vypratania staveniska zo strany zhotoviteľa je objednávateľ oprávnený uplatniť si zmluvnú pokutu **vo výške 100 €**  za každý deň omeškania.
	3. Zmluvná pokuta za omeškanie s odstránením vád v termíne určenom objednávateľom je **100 €** za každý deň omeškania až do dňa, kedy budú vady odstránené.
	4. Zmluvná pokuta za omeškanie objednávateľa s platením diela v stanovenej lehote je vo výške **0,05 %** z dlžnej čiastky za každý deň omeškania.
	5. Zmluvné pokuty sú zmluvné strany povinné uhradiť do 45 dní od ich vyúčtovania druhou stranou, ináč sa na nevzťahuje poplatok z omeškania vo výške 0,05 % z neuhradenej časti pokuty za každý deň omeškania.

 **XI. RIEŠENIE SPOROV**

* 1. Spory zmluvných strán neoprávňujú zhotoviteľa zastaviť práce.
	2. Pri rôznosti názorov na vlastnosti hmôt a stavebných dielcov, pre ktoré platia obecné záväzné skúšobné postupy

a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorá spor prehrala.

* 1. V prípade sporných vecí, ktoré nebude možné riešiť dohodou zmluvných strán, požiada jedna zo zmluvných

strán o rozhodnutie súd.

* 1. Zmluvný vzťah sa bude riadiť právnym poriadkom platným na území Slovenskej republiky.

**XII. OSTATNÉ POVINNOSTI**

* 1. Všetky dokumenty sa musia vypracovať v slovenskom jazyku. Všetky hodnoty, výmery, hmotnosti budú

označované v slovenskom jazyku.

* 1. Zhotoviteľ v plnej miere ručí za to, že nedôjde k zneužitiu, resp. že neposkytne materiály týkajúce sa predmetu

zmluvy tretím osobám.

* 1. Zhotoviteľ je povinný oznámiť objednávateľovi každú poistnú udalosť na stavbe do 3 pracovných dní od jej

vzniku a v rovnakej lehote je ďalej povinný informovať objednávateľa o vyplatení a výške poistného plnenia

z tejto poistnej udalosti.

* 1. Zmluvná strana, u ktorej nastal prípad vyššej moci, o tom najneskôr do 5 dní od dátumu vzniku takej udalosti a

do 5 dní po jej skončení písomne upovedomí druhú zmluvnú stranu.

**XIII. ODSTÚPENIE OD ZMLUVY**

* 1. Od zmluvy možno odstúpiť v prípadoch, ktoré stanovuje táto zmluva a § 344 a nasledujúce Obchodného zákonníka, zhotoviteľovi prináleží náhrada iba za skutočne vykonané práce.
	2. Odstúpenie od zmluvy musí byť druhej zmluvnej strane oznámené písomne.
	3. Objednávateľ môže odstúpiť od zmluvy v prípadoch:
* Ak zhotoviteľ mešká so splnením zmluvného termínu alebo čiastkového termínu dohodnutého v zmluve a ak márne uplynie dodatočne stanovená lehota na plnenie.
* Ak opakovane poruší podmienky určené touto zmluvou
* Ak opakovane svojvoľne zmení technologické postupy a druhy materiálov ktoré sú určené v projektovej dokumentácii alebo v dokumente výkaz výmer
	1. Za podstatné porušenie zmluvy sa považuje predovšetkým:
* omeškanie s plnením dohodnutých termínov dlhšie než 2 týždne
* nekvalitné vykonávanie prác
* opakované zistenie alkoholu, resp. iných omamných látok u zamestnancov zhotoviteľa
* ak Zhotoviteľ nebol v čase uzavretia zmluvy zapísaný v Registri partnerov verejného sektora alebo ak bolo právoplatne rozhodnuté o výmaze Zhotoviteľa z Registra partnerov verejného sektora podľa príslušných ustanovení zákona č. 315/2016 Z. z. v platnom znení počas trvania tejto zmluvy
* ak subdodávateľ v kontexte §11 ods. 1 ZVO a §2 ods. 1 písm. a) bod 7 zákona č. 315/2016 Z. z. v platnom znení nebol v čase uzavretia zmluvy alebo jej dodatku zapísaný v Registri partnerov verejného sektora alebo bolo právoplatne rozhodnuté o jeho výmaze z Registra partnerov verejného sektora počas trvania zmluvy
	1. Objednávateľ má právo odstúpiť od zmluvy bez akýchkoľvek sankcií, v prípade neschválenia nenávratného finančného príspevku, resp., ak výsledky administratívnej finančnej kontroly poskytovateľa nenávratného finančného príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
	2. Objednávateľ má právo odstúpiť od zmluvy aj v prípade, ak bol počas platnosti tejto zmluvy vyhlásený na majetok zhotoviteľa konkurz, začaté konkurzné konanie alebo zamietnutý návrh na vyhlásenie konkurzu pre nedostatok majetku alebo bola povolená reštrukturalizácia, alebo je zhotoviteľ vstúpil do likvidácie.
	3. Zhotoviteľ môže odstúpiť od zmluvy v prípade, ak objednávateľ neplní svoje zmluvné povinnosti, a tým

zhotoviteľovi znemožní vykonávanie prác. Musí však vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne vyhlásiť, že v prípade neplnenia aj po stanovenom termíne od zmluvy odstúpi.

* 1. Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom

rozsahu.

* 1. Zmluvné strany si dohodli náhradné doručenie odstúpenia od zmluvy spočívajúce v tom, že písomnosť o

odstúpení od zmluvy sa považuje za doručená dňom, kedy bola uložená na pošte a adresát bol vyzvaný, aby si

písomnosť vyzdvihol. Ak si ju adresát nevyzdvihol do sedem dní od uloženia na pošte, posledný deň tejto lehoty

sa považuje za deň doručenia, aj keď sa adresát o uložení nedozvedel.

**XIV. ZÁVEREČNÉ USTANOVENIA**

* 1. Zhotoviteľ má právo zabezpečiť dodávky, práce a/alebo služby ako subdodávky s podmienkou, že takéto časti diela budú dodané v rozsahu a kvalite podľa zmluvy a že Zhotoviteľ za ne zostane priamo zodpovedný Objednávateľovi. Zhotoviteľ zodpovedá za unifikáciu technických noriem svojich a technických noriem svojich subdodávateľov s podmienkami platnými u Objednávateľa. Prípadné odchýlky budú písomne odsúhlasené oboma zmluvnými stranami.
	2. Ak má Zhotoviteľ v úmysle čiastočne zadať svoju prácu ďalším čiastkovým dodávateľom/subdodávateľom, ako aj autorom a výrobcom jednotlivých častí diela (ďalej len „subdodávatelia“), môže tak urobiť iba s predchádzajúcim písomným súhlasom Objednávateľa. Zhotoviteľ zaviazaný z tejto zmluvy je povinný počas jej platnosti oznamovať Objednávateľovi akúkoľvek zmenu údajov týkajúcu sa subdodávateľov.
		1. Zhotoviteľ za plnenie subdodávateľov nesie zodpovednosť v plnom rozsahu tak, ako keby dielo vykonával sám. Ak Zhotoviteľ použije na dielčie dodávky predmetu zmluvy subdodávateľov, zoznam týchto subdodávateľov, identifikačné údaje o každom zo subdodávateľov tvoria neoddeliteľnú súčasť zmluvy ako príloha č. 3 tejto zmluvy. Obsahom vyššie uvedenej prílohy k zmluve je zoznam všetkých subdodávateľov.
		2. Zhotoviteľ je povinný v zozname subdodávateľov uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov bude tvoriť prílohu č. 3 tejto zmluvy.
		3. Zhotoviteľ v zozname subdodávateľov zároveň vyhlási, že všetci uvedení subdodávatelia sú oprávnení poskytovať službu, ktorá je predmetom subdodávky; sú spôsobilí, odborní a majú dostatočné skúsenosti s realizovaním prác uvedených v subdodávke.
		4. Subdodávateľ, ktorého navrhuje Zhotoviteľ na plnenie tejto zmluvy, musí byť zapísaný v registri partnerov verejného sektora podľa osobitného predpisu - Zákon 315/2016 Z. z. o registri partnerov verejného sektora a o zmene a doplnení niektorých zákonov, ak má povinnosť zapisovať sa do registra partnerov verejného sektora.
		5. Pokiaľ Zhotoviteľ využije na plnenie predmetu zmluvy subdodávateľa, v prípade zmeny subdodávateľa počas trvania tejto zmluvy, je Zhotoviteľ povinný najneskôr do 3 (troch) pracovných dní, odo dňa, kedy má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné informácie:
			1. podiel zákazky, ktorý má v úmysle zadať tretím osobám,
			2. navrhovaných subdodávateľov,
			3. predmety subdodávok a
			4. čestné vyhlásenie, že nový subdodávateľ spĺňa podmienky podľa § 32 ods. 1 písm. e) zákona o verejnom obstarávaní, a že je zapísaný v zozname Registra partnerov verejného sektora, ak má povinnosť zapisovať sa do Registra partnerov verejného sektora.
	3. Zmluva vzniká prejavením súhlasu s celým jej obsahom a jej podpísaním zástupcami zmluvných strán.
	4. Zhotoviteľ je povinný strpieť výkon kontroly/auditu súvisiaceho s dodávaným tovarom, službami a stavebnými prácami do uplynutia lehôt podľa článku 7 odsek 7.2 zmluvy o poskytnutí NFP (počas platnosti a účinnosti zmluvy o poskytnutí NFP), a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
	5. Táto zmluva nadobúda platnosť dňom podpisu oprávnenými zástupcami obidvoch zmluvných strán a účinnosť po splnení odkladacích podmienok účinnosti, ktorými sú:
		1. schválenie postupov obstarávania zo strany riadiaceho orgánu a/alebo
		2. doručenie jednostranného oznámenia o vstúpení zmluvy do účinnosti zo strany Objednávateľa Zhotoviteľovi
	6. Zmluva môže byť zmenená len písomnými dodatkami, podpísanými oprávnenými zástupcami zmluvných strán.
	7. K návrhom dodatkov k zmluve sa zmluvné strany zaväzujú vyjadriť písomne v lehote do 7 dní od jej doručenia

 druhej strane. Pre platnosť dodatku k tejto zmluve sa vyžaduje dohoda o jeho celom texte.

* 1. Pokiaľ v zmluve nie je dohodnuté niečo iné platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.
	2. Účastníci zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.
	3. Zmluvné strany sa zaväzujú riešiť prípadné spory vyplývajúce z tejto zmluvy prostredníctvom svojich poverených zástupcov. V prípade, že spor sa nevyrieši zmierom, zmluvné strany sa dohodli na tom, že všetky spory, ktoré medzi nimi vzniknú porušením záväzkov podľa tejto zmluvy, vrátane sporov o platnosť, výklad alebo zrušenie tejto zmluvy, vrátane akýchkoľvek nárokov vyplývajúcich z tejto zmluvy alebo s ňou súvisiacich, vrátanie nároku na náhradu spôsobenej ujmy alebo škody z tejto zmluvy predložiť spor na rozhodnutie v rozhodcovskom konaní v zmysle zákona č. 244/2002 Z.z. o rozhodcovskom konaní v znení zákona č. 531/2005 na Rozhodcovskom súde Banská Bystrica, s.r.o. Horná 13, Banská Bystrica, IČO: 44 103 956, zapísanom v Obchodnom registri Okresného súdu Banská Bystrica, Odd. Sro, vložka č. 14652/S, (ďalej len „rozhodcovský súd“). Rozhodcovské konanie bude prebiehať podľa vnútorných predpisov rozhodcovského súdu, t. j. podľa jeho Štatútu a Rokovacieho poriadku pričom strany sa podrobia rozhodnutiu rozhodcovského súdu a jeho rozhodnutie bude pre strany záväzné.
	4. Zmluvné strany sa dohodli, že všetky právne záväzné úkony budú uskutočňované písomnou formou.
	5. Zmluva je vyhotovená v 4-och exemplároch, z ktorých dva sú určené pre objednávateľa a dva pre zhotoviteľa.
	6. Neoddeliteľnou súčasťou zmluvy sú jej prílohy :

Príloha č.1 Výkaz položiek - ocenený výkaz výmer (podrobná špecifikácia maximálnej ceny za predmet diela) vrátane zoznamu materiálu / technológie – predloží uchádzač

Príloha č.2 Harmonogram prác – vecný a časový harmonogram realizácie – presný rozvrh prác a dodávok – predloží úspešný uchádzač

 Príloha č. 3 – Zoznam subdodávateľov – predloží úspešný uchádzač

Príloha č.4 - Projektová dokumentácia – predloží úspešný uchádzač

Príloha č. 5 - Platné potvrdenie o poistení stavebno - montážnych prác v minimálnej hodnote rovnajúcej sa cene diela – predloží úspešný uchádzač

Príloha č. 6 - Kontrolný a skúšobný plán – predloží úspešný uchádzač

Príloha č. 7 - Popis opatrení, skúšok a kontrol určených na zabezpečenie kvality, súvisiacich s uchádzačom zvoleným postupom výstavby, ktoré uchádzač plánuje aplikovať počas výstavby diela a ktoré budú pred realizáciou diela zapracované v kontrolnom a skúšobnom pláne a implementované počas realizácie diela. Náklady na prípravu kontrolného a skúšobného plánu a náklady na zabezpečenie kvality a vykonanie definovaných kontrol zahrnie uchádzač do celkovej ceny zákazky – predloží úspešný uchádzač

Príloha č. 8 - Plán ochrany zdravia pracovníkov a iných osôb, ktoré sa budú nachádzať na mieste výstavby počas realizácie zákazky, ktorý zohľadní aj špecifické riziká lokality – predloží úspešný uchádzač

Príloha č. 9 - Plán likvidácie a zhodnotenia odpadu vznikajúceho pri výstavbe – predloží úspešný uchádzač

Príloha č. 10 – Podrobný plán ochrany životného prostredia pri realizácii projektu – predloží úspešný uchádzač

 V Banskej Bystrici dňa : V ............................., dňa :

 Objednávateľ: Zhotoviteľ :

 **DETOX s.r.o. Banská Bystrica**

...................................................................... ...............................................................

 Daniel Studený MBA – konateľ spoločnosti konateľ spoločnosti

......................................................................

 Ing. Roman Forgáč MBA – konateľ spoločnosti